b'\n_START_ARTICLE_\nKonstantin Filozof\n_START_SECTION_\n\xc5\xbdivljenjepis\n_START_PARAGRAPH_\nKonstantin je bil rojen v Bolgariji, verjetno v mestu Kostenec,, po katerem je dobil svoj priimek. \xc5\xa0olal se je v Velikem Tarnovem pri Androniku, u\xc4\x8dencu patriarha svetega Evtimija Bolgarskega, zatem pa v samostanih na gori Atos in v Konstantinoplu. Po osmanski osvojitvi Velikega Tarnovega leta 1383 je (verjetno leta 1402) od\xc5\xa1el v Srbijo, v kateri je vladal despot Stefan Lazarevi\xc4\x87. Postal je despotov knji\xc5\xbeni\xc4\x8dar in vodil prevajanje in prepisovanje knjig. Pogosto je obiskoval samostan Manasija, kjer je sodelova pri ustanavljanju "Resavske \xc5\xa1ole". Pogosto je obiskoval samostan, v katerem je sodeloval pri ustanavljanju in vodenju slavne resavske \xc5\xa1ole prevajalcev. Zaradi velike izobra\xc5\xbeenosti in bogatih \xc5\xbeivljenjskih izku\xc5\xa1enj je dobil nadimek Filozof. V mladosti je potoval v Sveto de\xc5\xbeelo, iz opisov treh misij k vzhodnim vladarjem Timur Lenku, Musi in Mehmedu I. pa da sklepati, da se je teh misij verjetno tudi sam udele\xc5\xbeil. Po despotovi smrti leta 1427 je od\xc5\xa1el iz Beograda v slu\xc5\xbebo carja Uglje\xc5\xa1e v Vranje, kjer je nekaj let kasneje umrl._NEWLINE_Konstantinova dela so imela ogromen vpliv na srednjeve\xc5\xa1ko srbsko literaturo in izobra\xc5\xbeevanje, v katera je vnesel \xc5\xa1tevilne elemente gr\xc5\xa1ke filozofije in literature. Zaradi pogostih citiranj biblije in anti\xc4\x8dnih filozofov v despotovi biografiji ga imajo mnogi poznavalci za predhodnika renesanse, do katere v srbski kulturi zaradi osmanske zasedbe nikoli ni pri\xc5\xa1lo.\n_START_SECTION_\nBiografija despota Stefana Lazarevi\xc4\x87a\n_START_PARAGRAPH_\nPo despotovi smrti leta 1427 je srbski patriarh Nikon Konstantinu naro\xc4\x8dil, naj napi\xc5\xa1e despotovo biografijo. Njegova biografija je eno najbolj zanimivih del v stari srbski literaturi, ker ne vsebuje samo podatkov iz despotovega \xc5\xbeivljenja, ampak tudi geografske podatke in podrobne opise \xc5\xa1tevilnih zgodovinskih dogodkov. Pri pisanju se je o\xc4\x8ditno zgledoval po cesarskih kronikah bizantinskih zgodovinarjev._NEWLINE_Biografija despota Stefana Lazarevi\xc4\x87a se za\xc4\x8dne z opisi srbskih naravnih lepot in se nadaljuje z opisom prebivalcev, poveli\xc4\x8devanjem njihovega zna\xc4\x8daja in objokovanjem njihove zle usode zaradi osmanske zasedbe Srbije. Sledijo podrobni opisi dogodkov iz despotovega \xc5\xbeivljenja s \xc5\xa1tevilnimi biblijskimi in anti\xc4\x8dnimi navedbami pa tudi zgodovinskimi podatki, ki so bili v veliko oporo kasnej\xc5\xa1im zgodovinarjem. V delu je sestavil ve\xc4\x8d akrostihov, med katerimi so trije prave mojstrovine. Prvi se pojavi \xc5\xbee v uvodnih verzih, naslednja pa v naslovih osrednjih poglavij in v zaklju\xc4\x8dnih verzih, v katerih ob\xc5\xbealuje despotovo smrt.'